چینده بیر نفرین، حاقیندا وئریلن اعدام جزاسی‌نین اعدامین‌دان 21 ایل سونرا سوچسوز اولدوغو بللی اولدو.
چاینا دیلی قزئتی‌نین خبرینه گؤره، هیبئی ایالتی‌نین شیجیاجوانگ شهرینده 1994.جو ایلده بیر قادینا تجاووز ائتمک و اونو اؤلدورمکله سوچلانان و بیر ایل سونرا اعدام ائدیلن نیو شوبینین، دعوی‌ پرونده‌سی‌نین تکرار آچیلماسییلا گناه‌سیز اولدوغو آیدین اولدو.
چین یوکسک خالق محکمه‌سینه باغلی لیاونینگ ایالتی‌نین شینیانگ شهرین‌دکی ایکینجی محکمه، وئریلن اعدام جزاسینا باغلی دارتیشمالی دعوی فایلینی 6 آی اؤنجه تکرار آچدی.
محکمه، سوروشدورما نتیجه‌سینده یئترسیز دلیل و آچیق اولمایان وضعیت‌لر دوغرولتوسوندا نیو شوبینین اؤلومون‌دن 21 ایل سونرا آغلاندیغینی آچیقلادی.
چین یوکسک خالق محکمه‌سی ده نیو شوبین ایله علاقه‌لی وئریلن یانلیش اعدام قرارین‌دان اؤترو عذر ایسته‌دی.
فوریه آییندا دا اؤلکه‌نین ایچ موغولوستان اؤزارک بؤلگه‌سینده 20 ایل قاباق بنزر بیر جینایتدن اعدام ائدیلن هوگژیلت آدلی شخصین یانلیشلیقلا اعدام ائدیلدیگی ایفاده ائدیلمیش و 27 یئتکی‌لی‌نین سوچلو اولدوغو بللی اولموشدو.
